text: Skridsikre skraldemænd
  05 januar 2011 kl. 07.49
  Affaldet bliver hentet hurtigere i år end sidste vinter i Kolding og Vejle. Skraldemændene har fået skridsikre sko.    
  Trods den lange kolde vinter med masser af sne, så går det i år noget bedre for skraldemændene at komme rundt og hente vores affald.
  Det er den klare fornemmelse hos firmaet Meldgaard, som står for at indsamle dagrenovation i både Vejle og Kolding, oplyser dr.dk. 
  
  Erfaringer med sikkerhed  
  Det går noget bedre i år end sidste år, fortæller direktør Henrik Meldgaard.
  - Vi fik jo nogen erfaringer sidste år. Blandt andet på sikkerheden, hvor vi i år har fået nye skridsikre sko, siger Henrik Meldgaard.
   
  Sidste vinter var der visse steder forsinkelser på op til en uge, fortæller Henrik Meldgaard.
  